CELEX: C2004/300/101
Language: et
Date: 2004-12-04 00:00:00
Title: Kohtuasi T-415/04: Vittoria Tebaldi ja teiste 6. oktoobri 2004. aasta hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/52
            
         Vittoria Tebaldi ja teiste 6. oktoobri 2004. aasta hagi Euroopa Ühenduste Komisjoni vastu
   (Kohtuasi T-415/04)
   (2004/C 300/101)
   Kohtumenetluse keel: prantsuse
   Vittoria Tebaldi, elukoht Tervuren (Belgia), Vicente Tejero Gazo, elukoht Sterrebeek (Belgia), Victor González Martínez, elukoht Brüssel ja Alessandro Giovanetti, elukoht Ernster (Luksemburg) esitasid 6. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid Gilles Bounéou ja Frédéric Frabetti, kohtudokumentide kättetoimetamise aadress Luxembourgis.
   Hagejad paluvad esimese astme kohtul:
   
               —
            
            
               tühistada 2003. aasta ametialase edutamise raames edutatud ametnike nimekiri, kuna selles nimekirjas pole hagejate nimesid, samuti selle otsuse ettevalmistavad aktid;
               lisaks:
            
         
               —
            
            
               tühistada 2003. aasta ametialase edutamise raames edutamiseks punktide andmine, mis toimus edutamiskomiteede ettepanekul;
            
         
               —
            
            
               teha otsus kohtu- ja õigusabikulude kohta ning jätta need Euroopa Ühenduste Komisjoni kanda.
            
         Õiguslikud alused ja peamised argumendid
   Käesolevas kohtuasjas vaidlustavad hagejad ametisse nimetava asutuse keeldumise neid 2003. aastal ametialaselt edutada.
   Oma nõuete toetuseks väidavad hagejad, et rikutud on:
   
               —
            
            
               personalieeskirjade artiklit 45 ja selle täitmise üldsätteid;
            
         
               —
            
            
               administratiivjuhiseid “ametnike hindamine ja edutamine”;
            
         
               —
            
            
               diskrimineerimise ja omavolilise menetluse keelu põhimõtteid, samuti aktide põhjendamise kohustuse põhimõtet;
            
         
               —
            
            
               õiguspärase ootuse kaitse põhimõtet; ja
            
         
               —
            
            
               hoolitsemiskohustust.